జాన్ లెనన్ ని కాల్చి మూడు నెలలు కూడా గడవక ముందే,
వాషింగ్టన్ డీ.సీ.లో ప్రెసిడెంట్ రీగన్ పై కాల్పులు జరిగాయి.
అధ్యక్షుడిపై,
అలాగే ఆయన చుట్టూ ఉన్న వ్యక్తులపై కాల్పులు జరిపినందుకు
జాన్ హింక్లీ జూనియర్ అనే యువకుడిని ఈ రాత్రి పోలీసులు అదుపులోకి తీసుకున్నారు.
లెనన్ హత్యలో జరిగినట్టుగానే,
కాల్పులు ప్రజల ముందే జరిగాయి,
అనుమానితుడిని కూడా సంఘటనా స్థలంలోనే అదుపులోకి తీసుకున్నారు.
జాన్ హింక్లీ జూనియర్...
పాట్ క్లాసన్ అందిస్తున్నారు వాషింగ్టన్ డీసీ
...ఫెడరల్ కోర్టుకు సాయుధ వాహనాల బంధోబస్తుతో,
చుట్టూరా సాయుధ పోలీసులతో వచ్చారు, భద్రత చాలా కట్టుదిట్టంగా ఉంది.
లెనన్ కేసులో జరిగినట్టుగానే,
హింక్లీ బస చేసిన హోటల్ గదిలో "ద క్యాచర్ ఇన్ ద రై" పుస్తకం లభించింది.
మానసిక స్థితి బాగాలేదని వాదించి అతను నిర్దోషి అని నిరూపించాలని అతని డిఫెన్స్ బృందం ప్లాన్ చేసింది.
స్కిజోఫ్రీనియాని...
డాక్టర్ విలియమ్ కార్పెంటర్ హింక్లీ డిఫెన్ సైకియాట్రిస్ట్
...మానసిక వ్యాధిలో అత్యంత తీవ్రమైనదిగా భావిస్తారు.
దాని బారిన పడిన వాళ్లకి ఏవేవో స్వరాలు వినిపిస్తుంటాయి,
దాని వల్ల వారిలో తప్పుడు నమ్మకాలు ఏర్పడుతాయి, అవి వారి జీవితంలో ప్రధాన భూమిక పోషిస్తాయి.
జాన్ హింక్లీ స్కిజోఫ్రీనియాతో బాధపడుతున్నాడని,
అందుకే చట్టానికి ఏదీ పక్కాగా చెప్పలేడని, అలాగే అతనేం చేశాడో కూడా అతనికి తెలీదని కార్పెంటర్ చెప్పాడు.
మానసిక స్థితి బాగాలేదన్న కారణంగా అతడిని నిర్దోషిగా గుర్తిస్తారనే
అభిప్రాయం లేదు.
కానీ ప్రజలకు ఆగ్రహం కలుగుతుందనే అభిప్రాయం ఉంది.
అంటే, కోపం తప్పక వస్తుంది.
హింక్లీ తీర్పుపై ఆగ్రహం
మానసిక స్థితి బాగాలేదన్న కారణంగా హింక్లీ నిర్దోషి అని తీర్పు.
జాన్ మిల్లర్ డబ్ల్యూన్యూ టీవీ, న్యూయార్క్
ఈ తీర్పును చూసి చాలా మంది న్యూయార్క్ వాసులు
మానసిక స్థితి అనేది కేవలం సాకు మాత్రమే అని కొట్టిపారేశారు.
అతను... అతను దోషే, ఎందుకంటే
మానసిక స్థితి సరిగ్గా లేదనేది అసలు కారణమే కాదు.
మానసిక స్థితి బాగాలేదన్న కారణం విజయవంతమవ్వడం జనాలకు నచ్చలేదు.
ఏ పరిస్థితిలో ఉన్నా కానీ, తీవ్రమైన నేరానికి పాల్పడినప్పుడు శిక్షను అనుభవించాల్సిందే అనే వాదన
బలంగా నాటుకుపోయి ఉంది.
ద క్యాచర్ ఇన్ ద రై
మూడవ ఎపిసోడ్
విచారణ
బీటిల్స్ కి చెందిన మాజీ సభ్యుడైన, జాన్ లెనన్ ని
కాల్చిన మార్క్ డేవిడ్ చాప్మన్, మానసిక స్థితి సరిగ్గా లేనందున, హత్య విషయంలో
తాను నిర్దోషి అని కోర్టులో ప్రకటించాడు.
కానీ చాప్మన్ ని
"ఆవేశంలో హత్య చేశారనే ఆరోపణకు మీరు ఏమంటారు?' అని అడగగా,
అతను "మానసిక స్థితి బాగా లేదు కనుక నేను నిర్దోషిని," అని బదులిచ్చాడు.
జనవరి 6, 1981
వ్యాఖ్యాత: కీఫర్ సదర్లాండ్
లెనన్ ని కాల్చలేదని చాప్మన్ చెప్పలేదు.
వశీకరణను ప్రయోగించడంతో పాటు మానసిక పరిస్థితిని అంచనా వేశాక కూడా,
తుపాకీని కాల్చేటప్పుడు అతని మానసిక స్థితి బాగాలేదనే అతని డిఫెన్స్ బృందం భావిస్తోంది.
ఆ వాదన వివాదాస్పదమైనదే, దానికి తగ్గట్టుగా వాళ్లు చాప్మన్ ని విచారణకి సిద్ధం చేస్తున్నారు.
క్రిమినల్ కోర్టు
మీరు లెనన్ ని చంపినప్పుడు
చట్టపరంగా మీ మానసిక స్థితి సరిగ్గా లేకపోతే,
చట్టం ప్రకారం, మానసిక స్థితి సరిగ్గా లేనందుకు మిమ్మల్ని నిర్దోషిగా ప్రకటించవచ్చు.
అప్పుడు మీరు జైలుకు వెళ్లరు. ప్రభుత్వ ఆసుపత్రిలో చేరతారు.
- మానసిక వైద్యాలయానికి. - హా, మానసిక వైద్యాలయానికి.
అతను కాల్పులు జరిపిన సమయంలో అతని మానసిక స్థితి ఎలా ఉంది అనే దాని చుట్టూరా
ఈ విచారణ సాగుతోందా?
జొనాథన్ మార్క్స్ చాప్మన్ న్యాయవాది
ఈ విచారణలో అత్యంత ప్రధాన అంశం ఏంటంటే,
కాల్పులు జరిపినప్పుడు, అతని మానసిక స్థితి సరిగ్గా ఉందా లేదా అనేదే.
అతని మానసిక స్థితి సరిగ్గా లేదని మా సాక్ష్యులు రుజువు చేస్తారు అనుకుంటా.
మానసిక స్థితి సరిగ్గా లేని కారణంగా అతను నిర్దోషి అని
జ్యూరీ చేత చెప్పించగలమా లేదా అన్నది వేరే విషయం.
మిస్టర్ చాప్మన్ చుట్టూ పరిస్థితులు బాగా ప్రతికూలంగా ఉన్నాయి.
అందులో ఆశ్చర్యమేమీ లేదు, కానీ ప్రతికూలంగా ఉన్నాయన్నది నిజం.
ఈ కేసుతో చాలా మంది ప్రజల భావావేశాలు ముడిపడి ఉన్నాయి,
చాప్మన్ ని అందరూ శత్రువు చూసినట్టు చూస్తున్నారు.
అతని పాత న్యాయవాది, మహా అయితే రెండు రోజులు అతనికి అండగా ఉన్నాడంతే,
చంపుతామని బెదిరింపులు వచ్చాక ఆయన కేసును వదిలేశాడు.
మాకు కూడా పోస్టులో ప్రాణహాని బెదిరింపులు వచ్చాయి.
అంటే, లెనన్ ని జనాలు దేవుడిలా కొలుసారు, ఎంత ధైర్యం ఉంటే మేము...
డేవిడ్ సగ్స్ చాప్మన్ చట్ట బృందంలో సభ్యుడు
మేము అతడిని నిర్దాక్షిణ్యంగా హత్య చేసినవాడి తరఫున వాదిస్తామని, "అందుకు మూల్యం చెల్లించక తప్పదు," అని
వారు బెదిరిస్తున్నారు.
అదే సమయంలో, రీగన్ పై హత్యాయత్నం జరిగింది.
దాని వల్ల మానసిక స్థితి సరిగ్గా లేదు అనే వాదన వింటేనే
జనాలు "చాల్లే" అని అనుకునే పరిస్థితి వచ్చింది.
మేము చాలా చాలా కష్టపడాల్సి వస్తుందని మాకు తెలుసు.
ప్రభుత్వ లాయర్లు మతిస్థిమితం సరిగ్గా లేదనే వాదనతో ఏకీభవించలేదు.
పేరు సంపాదించాలనే లెనన్ ని చాప్మన్ చంపాడని వాళ్లు నమ్ముతున్నారు.
ఇప్పుడు జరుగుతున్న ఇంటర్వ్యూలో
నేను ప్రతివాది పేరును పలకను...
కిమ్ హోగ్రీఫ్ ప్రభుత్వ న్యాయవాదు
...ఎందుకంటే, అతని పేరు వింటే అదో రకమైన ఆసక్తి కలగవచ్చు,
అలాంటి ఆసక్తిని కలిగించాలని నాకు అస్సలు లేదు.
కాబట్టి, నేను అతడిని ప్రతిసారి "ప్రతివాది" అనే సంబోధిస్తాను.
అతని పేరును పలకను గాక పలకను.
న్యూయార్క్ నగర పోలీసు శాఖ
ప్రతివాది అరెస్ట్ కావాలని కోరుకుంటున్నాడు,
ఎందుకంటే, దాని వల్లే అతనికి పేరు వస్తుంది కాబట్టి.
అతను నేరం జరిగిన చోటు నుండి పారిపోయే ప్రయత్నం చేయలేదు.
కావాలనుకుంటే, అతను సబ్ వే సిస్టమ్ గుండా పారిపోయి,
అక్కడి నుండి ఎటైనా సులభంగా పరారైపోయి ఉండవచ్చు, లేదా పార్కులోకి పారిపోయి ఉండవచ్చు, కానీ అలా అతను చేయలేదు.
అక్కడే నిలబడి, పోలీసుల కోసం ఎదురుచూశాడంతే.
చాప్మన్ జీవితంలో విజయవంతం కాలేదని, దేనిలోనూ అతను సఫలం కాలేదని,
మహారాజులా జీవించాలనే భ్రమలో ఉన్నాడని, కాబట్టి పేరు సంపాదించాలనుకున్నాడని
అందుకే ఈ పని చేశాడని అందరి అభిప్రాయం.
జీవితాంతం జైలుకు వెళ్తామని తెలిసి లేదా
పిచ్చాసుపత్రికి వెళ్తామని తెలిసి, బుర్ర, ఇంకా బుద్ధి ఉన్నవాడు ఎవడైనా
నిర్దాక్షిణ్యంగా ఇంకో వ్యక్తిని
చంపాలనుకుంటాడా?
లెనన్ ని చంపిన వ్యక్తి
అలా చంపేస్తే, వార్తాపత్రికల్లో వాళ్ల గురించి
ఒకట్రెండు కథనాలు వస్తాయనుకొని ఎవరైనా అలా చేస్తారా?
అది అర్థం పర్థం లేని వాదన.
పేరు: చాప్మన్ మార్క్ డేవిడ్ నివాసం: 55 దక్షిణ కుకూయ్ వీధి
38 క్యాలిబర్ రివాల్వర్
కాల్పులు జరపడానికి ముందు చాప్మన్ చేసిన పనులను బట్టి
ఇదేదో పిచ్చిపట్టడం వల్ల చేసిన పని కాదని, పక్కా ప్లానుతో చేసిన హత్య అని
ప్రభుత్వ న్యాయవాదులు జ్యూరీకి వివరించనున్నారు.
లిండా టైరా అందిస్తున్నారు
జాన్ లెనన్ ని చంపడానికి ఉపయోగించబడిన తుపాకీని
జే&యస్ ఎంటర్ప్రైజెస్ లో కొన్నట్టుగా న్యూయార్క్ అధికారులు గుర్తించారు.
రసీదులో ఆ తుపాకీని ఈ ఏడాది అక్టోబర్ 27న
మార్క్ చాప్మన్ కొనుగోలు చేసినట్టుగా ఉంది.
కొనేటప్పుడు అతను మామూలు మనిషిలానే అనిపించాడు.
కొన్న ఆరు నెలల తర్వాతే ఈ పని చేసేశాడు.
మనమేం చేస్తాం చెప్పండి.
నేరం చేసే క్షణం దాకా ప్రతివాది కనబరిచిన తీరును బట్టి చూస్తే,
అతను మామూలుగానే ఉన్నాడని అర్థమవుతోంది.
అతను తుపాకీ కొన్నాడు... న్యూయార్కుకు వచ్చాడు... కానీ అతని దగ్గర తూటాలు లేవు.
న్యూయార్కులో తూటాలు కొనలేకపోయాడు కాబట్టి
జార్జియాలోని అట్లాంటాలో ఉండే అతని స్నేహితుడి దగ్గరికి వెళ్లి,
తూటాలు తెచ్చుకున్నాడు.
అంతే కాదు.
హత్యకు ముందు, డకోటా భవనం ముందు నిలబడి,
జాన్ లెనన్ ఇంటి లోపలికి కానీ, బయటకు కానీ వెళ్లేటప్పుడు కలవాలని వేచి చూస్తూ ఉన్న
ఇద్దరు మహిళా అభిమానులతో పరిచయం కూడా పెంచుకున్నాడు.
కాబట్టి, అతను మానసిక వ్యాధితో బాధపడుతూ ఉన్నాడు అనడానికి,
ఆ కారణంగా సరిగ్గా ప్రవర్తించలేదు అనడానికి
ఏ ఆధారమూ లేదు.
కానీ విచారణకు ముందు, చాప్మన్ డిఫెన్స్ బృందం
రైకర్స్ దీవిలో చేయించిన రికార్డింగులు, చాప్మన్ ఆలోచనల్లో స్పష్టత లేదని నిరూపించాయి.
ఏం జరిగిందో ఇప్పుడు నాకు బాగా అర్థమైంది,
నా ప్రవర్తన చాలా స్పష్టంగా, సహేతుకంగా ఉంది.
"క్యాచర్ ఇన్ ద రై" పుస్తకాన్ని వీలైనంత ఎక్కువ మంది చదవాలన్న ఉద్దేశంతో
జాన్ లెనన్ ని చంపానని నా ప్రగాఢ నమ్మకం.
ఇక నుండి, ఆ లక్ష్య సాధన కోసమే ఏదైనా చేస్తాను.
"జాన్ లెనన్ ని అతను ఎందుకు చంపాడు?" అని నన్ను అడుగుతుంటారు. నేను...
"'ద క్యాచర్ ఇన్ ద రై' పుస్తకాన్ని ఎక్కువ మంది చదవాలని అలా చేసినట్టు
అతనే చెప్పాడు," అని నేను చెప్పా.
వాళ్లు అర్థం కానట్టు ముఖం పెట్టారు, అప్పుడు నేను అన్నాను,
"మీ ప్రశ్నను బట్టి చూస్తుంటే, మానసిక స్థితి సరిగ్గా లేని వ్యక్తి
ఇంకో వ్యక్తిని నిర్దాక్షిణ్యంగా చంపాడంటే, దానికి సహేతుకమైన కారణమే ఉంటుందని మీరు అనుకుంటున్నారని తెలుస్తోంది."
నేను ఇంకా "ఒక పిచ్చి వ్యక్తి పిచ్చి పని ఎందుకు చేశాడంటే
దానికి సహేతుకమైన కారణం ఎప్పటికీ మీకు లభించదు," అని కూడా చెప్పాను.
ఆ పుస్తకంలో హోల్డెన్ కాల్ఫీల్డ్ అనే టీనేజీ యువకుని పాత్ర ఉంటుంది,
ఆ యువకుడు ఒక వారాంతంలో న్యూయార్కుకు వెళ్తాడు,
అక్కడ జనాల కపట బుద్ధి చూసి అవాక్కవుతాడు.
అంటే, చిన్నప్పుడు మంచిని పంచాలి, అంతా మంచే ఉంటుంది అని చెప్తుంటారు కదా,
కానీ పెద్దయ్యే కొద్దీ మనకే తెలుస్తోంది,
అందులో కొన్ని నిజం కాదు, బూటకమని.
చాప్మన్, తాను ఈ తరానికి హోల్డెన్ కాల్ఫీల్డ్ లాంటి వాడని,
కపట బుద్ది గల వారిని ఈ లోకంలో లేకుండా చేయడం తన లక్ష్యమని
తన డిఫెన్స్ బృందానికి చెప్తాడు.
జాన్ లెనన్ గురించి ఒక మాట చెప్తాను.
రికార్డ్/బ్యాటరీ
"మనకి ప్రేమ ఒక్కటి చాలు," అట. అది ఎప్పుడైనా విన్నారా మీరు?
ఆ మాటకి ఇదే నా సమాధానం:
మనకి ప్రేమతో పాటు కోట్ల రూపాయల బ్యాంక్ బ్యాలెన్స్ కూడా కావాలి.
భూమ్మీద అతనంత పెద్ద కంత్రీగాడు ఇంకెవరూ లేరు.
వాడి బూటకపు సోది మాటలను జనాలు ఇంకో పదేళ్లు వినాలా ఏంటి?
అలా జరగకూడదనే ఈ నిర్ణయం తీసుకున్నా.
నా దృష్టిలో అతనికి పిచ్చి అనడంలో ఏ సందేహమూ లేదు,
అతడిని కలిసినప్పుడు నాకు అదే అనిపించింది,
అతను వాస్తవికతలో లేడని,
స్పష్టంగా అతని మానసిక స్థితి బాగాలేదని తెలిసిపోతోందని
సూచించే వాంగ్మూలం...
మాకు ఒకటి కావాలి, అంతే.
ఎవరైనా మానసికంగా అలా ఎందుకు అయిపోయారు అని కనుగొనడం
చాలా కష్టమైన పనే.
కానీ ఆ విషయంలో మనకి సాయపడగల వాళ్లు కొందరు ఉంటారు కదా.
కాబట్టి, గతంలో అతని గురించి తెలిసిన వాళ్లతో ముఖాముఖీ మాట్లాడాం.
డిఫెన్స్ బృందం, చాప్మన్ స్వస్థలం అయిన జార్జీయాకి వెళ్లి,
అతని బాల్య స్నేహితులతో మాట్లాడింది.
మార్క్ ని నేను తొలిసారి కలిసినప్పుడు, అంతా బాగానే ఉన్నట్టు అనిపించింది.
వాళ్లది మామూలు అమెరికన్ కుటుంబం అన్నమాట.
కానీ కాలం గడిచే కొద్దీ,
అక్కడ ఏదో గడబిడ జరుగుతోందని గమనించాను.
వాన్స్ హంటర్ బాల్యమిత్రుడు
చాప్మన్ ని "నీ గదికి వెళ్లు," అని అంటారు.
ఆ తర్వాత మార్క్ నాన్న ఒక బెల్టు పట్టుకొని వచ్చి, బకుల్ తో కూడా
మార్క్ ని కొడతాడు...
అంటే, విచక్షణారహితంగా కొట్టేస్తాడు అన్నమాట.
కాసేపయ్యాక కొట్టడం ఆపివేసి, అక్కడి నుండి వెళ్లిపోతాడు,
ఆ తర్వాత అతను కింద మార్క్ అమ్మని కొడుతూ ఉండటం మనకి వినిపిస్తుంది.
వాళ్ల అమ్మని చాలా దారుణంగా కొట్టేవాడు.
అంతా అయ్యాక, వాళ్ల నాన్న పడక గదికి కానీ,
లేదా టీవీ ఎక్కడ ఉంటే అక్కడికి వెళ్లి కూర్చుంటాడు,
ఒక 30 నిమిషాల్లో పూర్తిగా కొత్త వ్యక్తిలా మారిపోతాడు.
రెప్పపాటు కాలంలో వేరే వ్యక్తిలా మారిపోతాడు.
నేను ఒక రోజు అతని ఇంటికి వెళ్తే,
"ఓయ్, చూడు. నా దగ్గర గంజాయి ఉంది," అని అన్నాడు.
కానీ ఆ తర్వాత, మెస్కలీన్ డ్రగ్స్ తెచ్చుకున్నాడు,
ఆ తర్వాత ఓపియం డ్రగ్స్, ఆ తర్వాత క్యాలిఫోర్నియా నుండి
ఎల్.ఎస్.డీ కూడా తెచ్చుకున్నాడు.
ఒక వారాంతం మాత్రం మార్క్ ఎల్.ఎస్.డీని ఎనిమిది సార్లు ఎక్కించుకున్నాడు,
అది ఎంత శక్తివంతమైనది అంతే, ఆ వారాంతం అంతా అతను కనబడనే లేదు.
ఆదివారం సాయంత్రం, నేను మార్క్ దగ్గరికి వెళ్లి,
"వారాంతం అంతా ఏమైపోయావు?" అని అడిగాను. దానికి అతను "బాబోయ్, నువ్వు నమ్మవు తెలుసా!
నాకు దేవుడు కనిపించాడు, చాలా అందంగా ఉన్నాడు,
నాతో మాట్లాడాడు కూడా," అని చెప్పాడు.
చితికిపోయిన బాల్యం కారణంగా చాప్మన్ చర్చి వైపు చూశాడు.
మార్క్ ఒంటరిగా ఉండేవాడు, స్నేహితులు కూడా ఎక్కువగా ఉండేవాళ్లు కాదు,
ఇంట్లో అతనికి మనశ్శాంతి కరువైందేమో అన్న అభిప్రాయం నాకు కలిగింది.
అతను ఏ డ్రగ్ బాగుంటుందో చూడాలని డ్రగ్స్ అన్నింటినీ ఎక్కించుకొనేవాడు, ఇంకా...
చార్లెస్ మెక్ గొవన్ ఫాదర్
...హార్డ్ రాక్, రాక్ సంగీతం అంటే చెవి కోసుకొనే వాడు.
ఆ రోజుల్లో దక్షిణ భాగంలో,
జనాలు చర్చికి క్రమం తప్పకుండా వచ్చేవాళ్లు,
చాలా మంది చర్చి కార్యకలాపాల్లో చురుకుగా పాల్గొనేవాళ్లు, దైవ భక్తి మెండుగా ఉండేది.
నాకు తెలిసి మార్క్ కుటుంబం చర్చికి వచ్చేది కాదు.
కాబట్టి, అతను యేసుని ఆరాధిస్తాను అని చెప్పినప్పుడు,
ఈ దైవాలయంలోనే అతడిని పునీతుని చేసి, అతనికి గురువుగా ఉండాలనుకున్నాను,
అది నా భాగ్యంగా భావించాను.
అనతి కాలంలోనే, అతనంటే అభిమానం చూపించి, తమలో భాగం చేసుకొనే స్నేహితులు అతనికి దొరికారు.
ఆ యువ సమూహంలో ఉన్న ఒక అమ్మాయి పట్ల అతను బాగా ఆకర్షితుడు అయ్యాడు.
తన పేరు జెస్సికా.
నేను సంభాషణని,
"ఒకప్పుడు నేను మార్క్ చాప్మన్ లవరుని...
జెస్సికా బ్లాంకెన్షిప్ మాజీ లవర్
...జాన్ లెనన్ ని చంపింది అతనే," అని చెప్పి మొదలుపెట్టేదాన్ని.
అందరూ అవాక్కయ్యేవాళ్లు.
మాజీ లవర్ అయిన జెస్సికా బ్లాంకెన్షిప్,
చాప్మన్ విచారణలో ప్రధాన సాక్షి కావచ్చు.
అప్పుడు నాకు 16 ఏళ్లు,
అప్పుడు నేను చర్చిలో దైవ సేవలో ఉన్నాను.
అతడిని కూడా రమ్మని ఎవరో ఆహ్వానించారు.
అతను చలాకీగా ఉంటాడని, సున్నిత మనస్కుడని అనుకున్నా.
అతను మాట్లాడేటప్పుడే ఇష్టం తెలిసిపోయేది.
భలే నవ్వించేవాడు.
దానికి ఆకర్షితురాలిని అయిపోయాను అనుకుంటా.
గిటార్ కూడా చాలా బాగా వాయిస్తాడు,
దేన్ని అయినా వాయించేసేవాడు.
అతనికి బీటిల్స్ అంటే చాలా అభిమానం ఉండేది, ఒకరోజు జాన్ లెనన్
యేసు కంటే తమకే జనాదరణ ఎక్కువ ఉంది అని అనడంతో ఆ అభిమానం పోయింది.
అతను బైబిల్ గురించి మరింత తెలుసుకొని, దేవునికి మరింతగా దగ్గరవ్వాలని అనుకున్నాడు.
సమస్య ఏంటంటే, అతను చాలా మనస్థాపానికి గురయ్యాడు.
మసనస్సులో ఉన్న బాధనంతా వెళ్ళగక్కేశాడు,
ఇక బతకలేడేమో అనిపించింది.
అతను కృంగుబాటుకు గురవుతున్నాడేమో అనిపించింది.
మానసిక వైద్యునికి చూపించుకోమని చాలా వేడుకున్నాను అతడిని,
దానికి అతను
"నేను ఎవరితో మాట్లాడాల్సిన పని లేదు," అనేవాడు.
ఆ సమయంలోనే, నాపై అరవడం మొదలుపెట్టాడు,
మా బంధానికి కూడా చీలికలు ఏర్పడటం అదే సమయంలో ప్రారంభమైంది అనుకుంటా.
ఈ బంధం ముక్కలైపోవడంతో
చాప్మన్ జీవితాన్ని కొత్తగా ప్రారంభించాలని భావించాడు.
హవాయికి మకాం మార్చాలని నిర్ణయించుకున్నాడు.
ఒకసారి ఆలోచించండి, హవాయి చాలా బాగుంటుంది.
వాతావరణం బాగుంటుంది. అది చక్కగా ఉంటుంది,
దాన్ని భూతల స్వర్గం అనవచ్చు.
కానీ నాకు మళ్లీ మనస్థాపం కలుగుతోంది,
అన్ని విషయాల్లోనూ నాకు విసుగు వచ్చేస్తోంది, అన్నింటికీ నాకు చికాకు వస్తోంది,
మంచిగా ఉంటాయని నేను భావించినవన్నీ మంచిగా అస్సలు అనిపించడం లేదు.
కారులో సముద్ర తీరం దగ్గర ఒక అందమైన చోటికి వెళ్లాడు,
ఆ తర్వాత ఒక పైపును తీసుకొని,
దాన్ని ఎగ్జాస్ట్ పైపుకు తగిలించి, కారులోకి వచ్చి కూర్చున్నాడు.
చనిపోవాలని అక్కడే కూర్చున్నాడు.
నేను చనిపోతానని తెలుసుకొని, చాలా హాయిగా అనిపించింది.
జీవితం అత్యంత హీనంగా ఉంది.
ఈ ఆత్మహత్యాయత్నం మార్క్ చాప్మన్ మానసిక స్థితి బాగాలేదు అనడానికి రుజువని
డిఫెన్స్ బృందం గట్టిగా నమ్ముతోంది,
కానీ అదే సమయంలో, అందరి దృష్టీ అతని వైపు ఉండాలన్నది తన స్వభావమనే ప్రాసిక్యూషన్ వాదనని కూడా అది బలపరుస్తుంది.
అతను చేసిన ఆత్మహత్యాయత్నం, విఫలమవ్వాలనే ఉద్దేశంతోనే చేసినట్టు తెలిసిపోతోంది.
అందరి దృష్టీ తన మీద పడాలన్న ఉద్దేశంతో చేసిన ప్రయత్నం అది.
ఈ పాతికేళ్ల కుర్రాడు గతంలో ఎన్నో పనులు చేశాడు...
అవేవీ చెప్పుకోదగ్గవి కాదు,
అందువలన అతనికి విసుగు వచ్చేసి, ఇక అది
అతని వైపు అందరూ చూడాలనే రుగ్మతగా మారిపోయింది.
దురదృష్టకరమైన విషయం ఏంటంటే, పేరు పొందాలన్న ఉద్దేశంతో
అతను జాన్ లెనన్ లాంటి వాళ్ల
ప్రాణాలను దూరం చేయడం.
జూన్ 22, 1981
మార్క్ చాప్మన్ పై జరుగుతున్న విచారణని కవర్ చేద్దామని ప్రపంచ మీడియా మొత్తం వాలింది.
ప్రపంచ ప్రఖ్యాతలు గాంచిన వ్యక్తిని నిర్దాక్షిణ్యంగా ఎందుకు చంపాడో
అర్థం చేసుకోవాలని వాళ్ల ఆరాటం.
న్యూయార్కులో, రెండు డజన్ల మంది ప్రేక్షకులను ఎంచుకొని...
దిద్దుబాటు శాఖ
...వారికి మార్క్ చాప్మన్ విచారణకి హాజరయ్యే అవకాశం ఇచ్చారు.
జ్యూరీ సభ్యుల ఎంపిక నేటితో మొదలవ్వనుంది,
సుదీర్ఘమైన విచారణ ఇక మొదలుకానుంది.
రిపోర్టర్లు, ప్రేక్షకుల గుంపు కోర్టులోకి వెళ్లడానికి వేచి చూస్తోంది.
1983 మీడియా ప్రతినిధి ఈ.ఆర్ షిప్ - న్యూయార్క్ టైమ్స్
నాకు కోర్టులో జరిగే విచారణలంటే ప్రాణం.
వాటిని చూస్తుంటే ఒక మినీ సినిమాని చూసినట్టుంది.
ఒక రకమైన ఉద్రేకం వస్తుంది...
ఈ.ఆర్. షిప్ విలేఖరి
...రోమాలు నిక్కబొడుచుకునేంత మిస్టరీ ఉంటుంది.
నేను అప్పుడే రిపోర్టరుగా చేరాను, ఇది నేను డీల్ చేసిన పెద్ద కేసుల్లో ఒకటి.
ప్రపంచమంతా గమనిస్తోంది.
జాన్ లెనన్ ని చంపాలనుకొనే చంపాడు.
జాన్ లెనన్ ని చంపే సమయంలో అతను పూర్తి స్పృహలో ఉన్నాడు.
భావావేశాలు పొంగి పొర్లుతున్నాయి,
చాప్మన్ మీద ఒక్కొక్కరిదీ ఒక్కో అభిప్రాయం.
మాకు జాన్ అంటే ప్రాణం!
జాన్ లెనన్ లాంటి మహాత్ముడిని, ఆరాధ్యుడిని, శాంతి కాముకుడిని చంపినందుకు శిక్ష అనుభవించాల్సిందే.
న్యూయార్క్ నగరం
- అతనికి ఉరి శిక్ష పడాల్సిందే. - జాన్ శాంతిని కోరుకున్నాడు.
జాన్ లెనన్ అసలైన అభిమాని ఎవరైనా కానీ,
అతడిని క్షమించేయండి.
ఎందుకంటే, జాన్ లెనన్ కి ఇది నచ్చదు. అతని నమ్మకాలకు ఇది విరుద్దం.
క్షమించడం సద్గుణమని జాన్ లెనన్ నమ్మకం.
మనుషులు ఎలాంటి వాళ్ళైనా కానీ, వాళ్లని మనుషులుగానే చూడాలి.
ఎంత మానసికంగా... అతనికి మతిస్థితిమతం లేదు. అంతే.
అతని ప్రవర్తన సాధారణంగా ఉండేది కాదని అతని స్నేహితుల్లో కొందరు ఖచ్చితంగా చెప్తారు,
కానీ చేసే పని హోష్ లో లేకుండా చేస్తుంటాడని, లేదా అది తప్పని తెలీకుండానే చేస్తాడని సూచించే
తీవ్రమైన మానసిక వ్యాధితో అతను బాధపడుతున్నట్టుగా
ఏ ఆధారాలూ లేవు.
ఈ కేసులో అదే ప్రధానమైనది.
అందరం కోర్ట్ దగ్గరికి చేరి, తలుపులు ఎప్పుడెప్పుడు తెరుస్తారా,
వాదనలు ఎప్పుడెప్పుడు మొదలవుతాయా అని
వేచి చూడటంలో గొప్ప కిక్కు ఉంది.
పదమూడవ అంతస్థులో ఉన్న
జడ్జ్ డెన్నిస్ ఎడ్వర్డ్స్ కోర్ట్ గది బయట పరిస్థితి ఇది.
అయిడా ఆల్వరేజ్
సంచలనాత్మకమైన హత్య కేసును కవర్ చేద్దామని ప్రపంచ నలుమూలల నుండి వచ్చిన
రిపోర్టర్లు, సిబ్బందితో వరండా అంతా నిండిపోయి ఉంది.
అందరూ తలుపులు ఎప్పుడు తెరుస్తారా అని
కోర్ట్ బయట వేచి చూస్తున్నారు.
కానీ ఒక గంటకు పైగానే సమయం గడిచిపోయింది,
ఇక లోపల ఏదో జరుగుతోందని, అందులో మాకు భాగం దక్కలేదనే ఆందోళన
మా అందరిలో మొదలైంది.
జడ్జ్, తన విచక్షణ మేరకు కోర్ట్ గదిని మూసే ఉంచాలని నిర్ణయించాడు.
కాబట్టి లోపల ఉండింది, నేను
సీనియర్ ప్రాసిక్యూటర్, డిఫెన్స్ లాయర్లు, ఇంకా జడ్జ్, అంతే.
మూసి ఉన్న కోర్టు లోపల
పరిస్థితులు అనేక మలుపులు తీసుకుంటున్నాయి.
చాప్మన్, తాను దోషి అని చెప్పాడు. మేమందరమూ ఆశ్చర్యపోయాం.
ఉన్నట్టుండి తాను దోషి అని ప్రకటించడానికి
చాప్మన్ చెప్పిన కారణం మరింత ఆశ్చర్యకరంగా ఉంటుంది.
దేవుడు తన జైలుకి వచ్చి, దోషి అని చెప్పమని చెప్పాడట,
ఆ తర్వాత తనకి చాలా ఊరట కలిగిందట.
నేను రేడియో ముందు కూర్చొని,
రాక్ సంగీతాన్ని వింటూ ఉన్నాను,
అప్పుడు దేవుడు నాతో ఏదో చెప్తున్నట్టుగా అనిపించింది.
ఆ సాయంత్రమే నాకు అర్థమైపోయింది, దేవుడు నా చేత నేను దోషినని చెప్పిస్తున్నాడని.
కానీ నాకు ఆ పని చేయాలని లేదు. మతిస్థిమితం అంశంతో ముందుకు సాగాలని అనుకున్నా.
అతని మానసిక స్థితి సరిగ్గా లేదని అనడానికి
ఇది మరో ఉదాహరణ అని మేము జడ్జికి చెప్పాం.
అప్పుడు జడ్జ్ "మా బంధువులు కూడా చాలా మంది, తాము ప్రతిరోజూ దేవునితో మాట్లాడుతూ ఉంటామని
చెప్తూ ఉంటారు, అంత మాత్రాన వాళ్లకి పిచ్చి ఉందని నేను అనలేను కదా," అని అన్నాడు.
అంతటితో అది ముగిసింది.
క్రిస్టీ ఫెరెర్ ఇండిపెండెంట్ నెట్వర్క్ న్యూస్
బీటిల్స్ లో ఒకప్పటి సభ్యుడైనా జాన్ లెనన్ హత్య కేసులో
తాను నిర్దోషి అని కాకుండా దోషి అని మార్క్ డేవిడ్ చాప్మన్ ఉన్నట్టుండి ప్రకటించాడు,
అలా చెప్పమని తనకి దేవుడే చెప్పాడని అంటున్నాడు.
జడ్జ్ సమక్షంలో ఏ ప్రతివాది అయినా తాను నిర్దోషి అని,
విచారణ అక్కర్లేదని చెప్తే, జడ్జి వైపు నుండి, అది ఓకే.
కొంత వరకు, నాకు ఆశ్చర్యం కలగలేదనే చెప్పాలి,
ఎందుకంటే, అతను గతంలో ఒకసారి అన్నాడు అన్నమాట,
తనకి మానసిక వైద్యాలయం అంటే భయమని,
అక్కడ తన చుట్టూ రాకాసులు చేరుతాయని చెప్పాడు.
అతను మొండిగా ప్రవర్తించాడు.
అంటే, అతనికి పిచ్చి ఉన్నట్టు స్పష్టంగా తెలిసిపోతూ ఉన్నా,
మానసిక వైద్యాలయానికి మాత్రం వెళ్లడట.
చాప్మన్, తాను దోషి అని చెప్పడంతో, విచారణ అక్కడితో ఆగిపోయింది, దానితో పాటే
ఆధునిక సంగీతంలో ఎంతో పేరు ప్రఖ్యాతలు సంపాదించిన వ్యక్తిని కాల్చడానికి గల కారణాలు కూడా మరుగునపడిపోయాయి.
డిఫెన్స్ లాయరైన జొనాథన్ మార్క్స్,
తన క్లయింట్ నిర్ణయంతో చాలా నైరాశ్యానికి గురైనట్టు చెప్పాడు.
ఈ కేసు చాలా ఆసక్తికరంగా...
జొనాథన్ మార్క్స్ డిఫెన్స్ లాయర్
...చాలా ఉత్తేజకరంగా, ఇంకా చాలా ఉపయోగకరంగా కూడా ఉంటుందనుకున్నా.
ఎందుకంటే, చాలా మంది వ్యక్తులకు
మార్క్ చాప్మన్ గురించి...
మానసిక స్థితి బాగాలేకపోయినప్పుడు జరిగే డిఫెన్స్ వాదనల గురించి తెలిసి ఉండేది.
- అతని మానసిక స్థితి బాగాలేదని మీరు అనుకుంటున్నారా? - అవును.
- నిస్సందేహంగా. - చట్టపరంగా మానసికి స్థితి సరిగ్గా లేదంటారా?
అవును. చట్టపరంగా సరిగ్గా లేదు.
అతని మానసిక పరిస్థితిపై విశ్లేషణ చాలా కీలకంగానే మారేది.
కానీ ప్రాసిక్యూషన్ వాళ్ల వాదన... అందరి దృష్టీ పడాలని అతని ఆరాటమని,
గొప్ప జీవితం ఊహించుకున్నాడని వాళ్లు అనడం...
హా, చాప్మన్ ప్రవర్తనలో, స్థితిలలో అది ఒక కోణం మాత్రమే,
కానీ అదే పూర్తి విషయం కాదు.
అతని మానసిక స్థితి అస్సలు బాగాలేదు,
కానీ దాన్ని వాళ్లు అంగీకరించలేకపోతున్నారు.
డాక్టర్ లీజా గోల్డ్, ఫోరెన్సిక్ సైకియాట్రిస్ట్,
మానసికి స్థితి ఆధారిత డిఫెన్స్ వాదనల్లో ఆమె నిష్ణాతురాలు.
చాప్మన్ కేసును ఆమె చూడలేదు,
కానీ ఆ సమయంలో తీసుకున్న నిర్ణయాలని పరిశీలించారు.
"అతని మానసిక స్థితి సరిగ్గా లేదు," అని న్యాయవాది అన్నాడు.
డాక్టర్ లీజా గోల్డ్ ఫొరెన్సిక్ సైకియాట్రిస్ట్
కానీ జడ్డ్ ఎందుకని
"అతను బాగానే ఉన్నట్టున్నాడు," అన్నాడో తెలీట్లేదు. అతను జడ్జ్.
మానసిక వైద్య నిపుణుడు కాదు కదా.
అతని మానసిక స్థితిని మరోసారి పరిశీలించమని కోరేదాన్ని.
"మీ మనస్సు ఎందుకు మార్చుకుంటున్నారు?" అని
ఎవరైనా అడిగి ఉండాల్సింది కదా.
ఆ కథనంపై మీడియా వాళ్లు ఎంత హడావిడి చేస్తారో అన్న ఒత్తిడితో అతని మానసిక పరిస్థితి
దిగజారి ఉంటుందని నా అనుమానం.
రైకర్స్ దీవిలో శిక్ష కోసం ఎదురు చూస్తున్న సమయంలో,
చాప్మన్ సంపూర్ణ మానసిక స్థితిపై స్పష్టత రాసాగింది.
నేను ఒక మెమో రాసి కేసు ఫైలులో పెట్టాను.
"జూలై 12, 1981న మార్క్ చాప్మన్, రైకర్స్ దీవి జైలు ఆసుపత్రిలో
చాలా హింసాత్మకమైన రీతిలో పిచ్చిగా ప్రవర్తించాడు.
టీవీపైకి ఒక కుర్చీని విసిరి,
అతను రాక్షసుడినని గట్టిగా అరుస్తూ ఉన్నాడు.
అతడిని ఒక చెరసాలలో వేశారు, అక్కడ అటూ ఇటూ గెంతుతూ,
ఊచలని ఎక్కుతూ, కోతిలా అరుస్తూ ఉన్నాడు."
నేను అతడిని చూసేటప్పటికి,
అతడిని శాంతపరచడానికి ఒక శక్తివంతమైన మందుని ఇచ్చారు.
అతనికి రెండు దెయ్యాలు పట్టాయని నాతో అన్నాడు.
అతను దోషి అని చెప్పేశాడు కదా.
ఇప్పుడు కావాలని ఇలా ప్రవర్తించడం వల్ల అతనికి ఒరిగేది ఏమీ లేదు.
అతని మానసిక స్థితి సరిగ్గా లేదు అనడానికి
అది బలమైన ఆధారంగా నాకు అనిపించింది.
కాల్పుల సంఘటన జరిగి కొన్ని నెలలు గడిచిపోయాయి,
జాన్ హఠాత్తుగా దూరమైన ఘటన నుండి యోకో ఇంకా పూర్తిగా కోలుకోలేదు.
మేము న్యూయార్కులో బాగా ఆనందంగా జీవిస్తూ ఉన్నాం,
ఇప్పుడు ఆ పరిస్థితి లేదు.
అతను కూడా అనుకోకుండా దూరమైపోయాడు,
దాని ప్రభావం నా మీద పడింది, ఎందుకంటే, అది చాలా నిదానంగా సాగే ప్రక్రియ,
మేము కనీసం మంచి చెడ్డా మాట్లాడుకొని ఉండేవాళ్లం.
కానీ చివరిగా జాన్ నాకు ఎలా గుర్తున్నాడంటే, అందరితో చక్కగా కలిసిపోయేవాడిలా,
ఉత్సహాంతో ఉరకలేస్తూ, ఆత్మ స్థైర్యంతో ఉన్నవాడిలా అన్నమాట.
మార్క్ చాప్మన్, తన కేసు విషయంలో తుది తీర్పు కోసం బయటకు వచ్చాడు.
అతని తరపున వాదించే డిఫెన్స్ బృందానికి, అతని మానసిక స్థితి ఆధారంగా
దయ చూపమని అడగడానికి ఇదే ఆఖరి అవకాశం.
చాప్మన్ విషయంలో అధికారులు కట్టుదిట్టమైన చర్యలు తీసుకున్నారు.
లెనన్ వీరాభిమానులు చాలా మంది ఉంటారు కనుక,
కట్టుదిట్టమైన భద్రత మధ్య, ఈ ఉదయం చాప్మన్ కోర్టుకు వచ్చాడు.
ప్రతివాదికి శిక్ష విధించినప్పుడు,
కోర్ట్ తెరిచే ఉంది, తద్వారా బయటివారు కోర్టులో కిక్కిరిసిపోయి ఉన్నారు.
కోర్టులో ఉండే మొదటి రెండు వరుసల నిండా
రిపోర్టర్లూ, మీడియా వాళ్లు ఉన్నారు.
న్యూయార్క్
కోర్టులోకి వచ్చే వాళ్లందరినీ
గార్డులు మెటల్ డిటెక్టర్సుతో తనిఖీ చేస్తున్నారు.
లోపల, మార్క్ డేవిడ్ చాప్మన్
చొక్కా లోపల బుల్లెట్ ప్రూఫ్ జాకెట్ వేసుకొని ఉన్నాడు,
జే. డీ. శాలింగర్ రాసిన "క్యాచర్ ఇన్ ద రై" పుస్తకాన్ని పట్టుకొని కూర్చొని ఉన్నాడు.
చాప్మన్ ని మొదటిసారిగా కోర్టుకు తీసుకొచ్చినప్పుడు,
అలాగే అతను దోషి అని ప్రకటించిన తర్వాత మేము అతడిని చూశాను.
కానీ అతని మాటలు వినే అవకాశాన్ని ఆ తీర్పు వెలువరించే సమయం ఇచ్చింది.
చాప్మన్ ని మాట్లాడమని జడ్జ్ కోరినప్పుడు,
అతను లెనన్ ప్రస్తావనే తీసుకురాలేదు.
దానికి బదులుగా, కోర్టు విచారణలకు
ఎక్కువగా అతను తీసుకొచ్చే, జే. డీ. శాలింగర్ రాసిన పుస్తకమైన,
"క్యాచర్ ఇన్ ద రై"లోని ఒక పేరా చదివాడు.
ద క్యాచర్ ఇన్ ద రై
ఆ పుస్తకం గురించి అందరికీ తెలియజేయడం
ఎందుకంత ముఖ్యమో అతను ఎప్పుడూ చెప్పలేదు.
అది చాలా ముఖ్యమైన పుస్తకమని,
ఆ నేరం చేయడానికి స్ఫూర్తి అదే ఇచ్చిందని అతను తెలిపాడు.
మీకొకటి చెప్పనా?
రాన్ హాఫ్మన్ న్యూయార్క్ పోలీస్ డిటెక్టివ్
కేసులో భాగమున్న వాళ్లందరూ చదివారు, నేను తప్ప.
ఎందుకంటే, నేను అతను చెప్పినదాన్ని నమ్మలేదు.
ఈ పుస్తకాన్ని నేను చదవలేదని ప్రజాముఖంగా నేను చెప్పడం ఇదే మొదటిసారి.
చాప్మన్, తన పేరును హోల్డెన్ కాల్ఫీల్డ్ గా మార్చుకోవాలని చూశాడు.
అతను ఆ వ్యక్తి కావాలనుకుంటున్నాడు.
మనం వేరే వ్యక్తిలా మారాలి... అనుకోవడానికి
సహేతుకమైన కారణం అస్సలు ఉండదు,
కానీ మార్క్ అతనిలా ఎంతగా మారాలనుకుంటున్నాడో మనకి అర్థమవుతోంది.
ఇవాళ, చాప్మన్ ని చూసే ఇద్దరు సైక్రియార్టిస్టులు,
అతనికి ఇంకా చికిత్స అందించాలని బలంగా చెప్పారు.
అతనికి పిచ్చి ఉందని వాదించడానికి వాళ్లు ఒక మానసిక వైద్యుడిని తెప్పించుకున్నారు,
కాబట్టి, అతనికి పిచ్చి లేదని వాదించడానికి మేము కూడా ఒక మానసిక వైద్యుడిని తెప్పించుకున్నాం.
కాబట్టి అతనికి పిచ్చి ఉందని వాదించడానికి వాళ్లు ఇంకొక మానసిక వైద్యుడిని తెప్పించారు,
లేదని వాదించడానికి మేము కూడా ఒకరిని తెప్పించాం.
ఈ కేసు విషయంలో నేను చాలా మంది మానసిక వైద్య నిపుణులతో చర్చించాను,
నాకు అయితే వాళ్లకే పిచ్చి ఉందని అనిపించింది.
బీటిల్స్ మాజీ సభ్యుడైన జాన్ లెనన్ హత్యకు
మార్క్ డేవిడ్ చాప్మన్ కి ఇవాళ 20 ఏళ్ల నుండి
- యావజ్జీవ శిక్ష పడింది. - ...జాన్ లెనన్ ని
హత్య చేసినందుకు చాప్మన్ కి ఇరవై ఏళ్ల నుండి యావజ్జీవ శిక్ష పడింది.
ప్లాన్ ప్రకారమే హత్య చేశాడన్న విషయంలో
ఏం సందేహం లేదని కూడా తేలింది.
ఆ విషయంతో డిఫెన్స్ లాయర్ కూడా ఏమీ విబేధించలేదు, కానీ తీర్పు అతనికి నచ్చలేదు.
అవును, అంతా పక్కా ప్లాన్ ప్రకారమే జరిగింది.
చాలా చక్కగా చేశాడు. ఉద్దేశపూర్వకంగానే చేశాడు. కానీ అతని మానసిక స్థితి కూడా సరిగ్గా లేదు.
మార్క్స్ అంటే మీరే కదా?
ఆ సమయానికి, అతను జీవితాంతం జైల్లోనే గడపబోతున్నాడని
నాకు, జొనాథన్ కి ఇద్దరికీ అర్థమైంది, ఒకవేళ అతను జైల్లోనే ఉంటే,
అతనికి మానసిక చికిత్స ఏమీ లభించదు.
అది నాకు సరైన విషయంలా అనిపించలేదు.
యోకో, తన కొడుకైన, షాన్ తో డకోటా భవనంలోనే ఉంటోంది,
జరిగిన దారుణం నుండి బయట పడే ప్రయత్నం చేస్తోంది.
నాకు బాధ కలిగించే విషయం ఏంటంటే,
జాన్ ఆ విధంగా మరణించడం.
జాన్ అమెరికాలో కాకుండా, బ్రిటన్ లాంటి దేశాల్లో ఉండుంటే,
అతను... అతను హత్యకు గురై ఉండేవాడు కాదని కొందరి వాదన.
మేము ఇంకాస్త జాగ్రత్తగా వ్యవహరించి ఉండాల్సిందేమో.
జాన్ చనిపోయాక,
మేమందరమూ చాలా పెద్ద షాకులో ఉండిపోయాం.
మాకు ఏం చేయాలో ఏమీ తోచలేదు.
బాబ్ గ్రుయెన్ లెనన్ ఫోటోగ్రాఫర్
ఆ సమయంలో యోకో చాలా నిబ్బరంగా ఉండింది.
జాన్ మరణం, ఆత్మహత్య కారణంగానో,
డ్రగ్స్ తీసుకోవడం వల్లనో లేదా... గుండెపోటు కారణంగానో సంభవించలేదు.
జాన్ ని హత్య చేశారు,
ఆ విషయం ప్రపంచానికి చెప్పడం నా బాధ్యత.
మొదట్నుంచీ జాన్, నేను ప్రపంచంలో శాంతి స్థాపనకై పాటు పడ్డాం.
శాంతి కాముకుడైన జాన్, అంతటి హింసాత్మకమైన రీతిలో చనిపోవడం అనేది
చాలా బాధగా అనిపించింది.
ముందుకు నడిపించే నాయకుడు నేలకొరిగాక, ఆ బాధ్యతను వేరొకరు మోయాలి అని,
ఆ ఉద్యమాన్ని కొనసాగించాలని యోకో అనడం నాకు బాగా గుర్తుంది.
ఎలాగైతేనేం, జాన్ మరణాన్ని
మంచి కార్యానికి ఎలా వినియోగించుకోవచ్చో యోకో కనుగొంది.
సీజన్ ఆఫ్ గ్లాస్ యోకో యోనో
రక్తపు మరకలున్న జాన్ కళ్లద్దాల ఫోటోను, ఒక ఆల్బమ్ కవరుగా
తను చూపినప్పుడు,
తను అంతటి దారుణాన్ని ఎలా చేయగలిగింది అని చాలా మంది షాక్ కి గురయ్యారు.
ఆ రోజు ఉదయం తను నాకు కాల్ చేసి, కళ్లద్దాల ఫోటోని తీయడంలో సాయపడమని చెప్పింది.
నేను డకోటా భవనానికి చేరుకొని, కొన్ని లైట్స్ ని ఏర్పాటు చేశాను,
అద్దాలు కిటికీలో ఉండాలని, పక్కన నీటితో ఉన్న గ్లాసు ఉండాలని,
కిటికీకి అవతలి పక్క సెంట్రల్ పార్క్ ఉండాలని తను కోరింది.
అ ఫోటో తను తీస్తేనే బాగుంటుందని నాకు అనిపించింది, కాబట్టి నేను ఇంకో కెమెరా తీసుకొని,
తను ఆ ఫోటో తీయడాన్ని ఫోటో తీశాను.
ఆ కళ్లద్దాల ఫోటోని చూసినప్పుడు
మనకి ఆ హృదయవిదారక ఘటన గుర్తురాక మానదు.
యోకో అనుభవించే బాధలో రవ్వంత బాధ మనకి కూడా అర్థమవుతుది,
ఎందుకంటే, తను అక్కడే ఉండింది.
అద్ధాల మీద రక్తపు మరకలు పడటం తను చూసింది.
కానీ ఆ ఫోటోను చూసే మనకి అంత బాధగా అనిపిస్తుందంటే,
యోకో మనస్సులో ఎంత బాధ ఉందో మనం అర్థం చేసుకోగలం.
ఆఖరి క్షణాల్లో అతను ధరించిన కళ్లద్దాలే సాక్ష్యం,
తుపాకీ లైసెన్సుల విషయంలో జాగరూకత వహించాల్సిన అవసరం ఉంది అనడానికి.
తుపాకులపై నియంత్రణ అవసరం
జాన్ ని స్మరించుకుందాం
తుపాకుల విషయంలో ఏదోక పరిష్కారం కనుగొనాల్సిన అవసరం ఉంది,
తుపాకులపై నియంత్రణ అవసరం, ఇంకా అమెరికన్ల ఆలోచనా విధానం,
ఇంకా తుపాకులు పట్టుకొని తిరిగే వాళ్ల ఆలోచనా విధానం మారాలి.
అది చాలా దారుణమైన విషయం.
చాప్మన్ దగ్గర తుపాకీ కాకుండా కత్తి ఉండి ఉంటే, జాన్ లెనన్ ఇంకా బతికే ఉండేవాడేమో.
తుపాకులు ప్రాణాలని హరించి వేస్తాయి, ఒకసారి కాల్చాక, మనం ఏమీ చేయలేం.
హత్య లాంటివి చేసేటప్పుడు...
తుపాకులపై నియంత్రణ ప్రాణాలకు రక్ష
...ఆవేశంలో చేసేస్తూ ఉంటారు.
చాప్మన్ విషయంలో కూడా అదే జరిగింది.
వాషింగ్టన్ డీ.సీ
తుపాకుల వాడకం అడ్డుకోండి.
చాప్మన్ సుమారుగా పదేళ్ల శిక్ష అనుభవించినప్పుడు,
యుఎస్ టాక్ షో యాంకర్, లారీ కింగ్, అతడిని జైల్లో ఉండగానే ఇంటర్వ్యూ చేస్తానంటే,
అందుకు అతను అంగీకరిస్తాడు.
లారీ కింగ్ ప్రత్యక్ష ప్రసారం
ఇదే రోజు రాత్రి సరిగ్గా 12 ఏళ్ల క్రితం,
మార్క్ డేవిడ్ చాప్మన్, బీటిల్స్ మాజీ సభ్యుడైన జాన్ లెనన్ ని హత్య చేసినప్పుడు, సంగీతం కూడా చనిపోయింది...
నువ్వంటే నాకు ప్రాణం, జాన్
జాన్ లెనన్ హంతకుడి మాటలు అమెరికా పౌరులు వినడం
ఇదే మొదటిసారి.
జాన్ లెనన్ చనిపోయి నేటితో 12 ఏళ్లు అయ్యాయి, ఈ సందర్భంగా ఆటికా సంస్కరణ కేంద్రం నుండి
మార్క్ డేవిడ్ చాప్మన్ మనతో మనస్సులోని మాట పంచుకోనున్నారు.
మార్క్, ఇప్పుడు ఎందుకు ఆ ఘటన గురించి చెప్పాలనుకుంటున్నారు?
సీఎన్ఎన్
అంటే, లారీ, ఇప్పుడు నేను మెరుగయ్యాను.
చాలా ఏళ్లుగా ఇలా... ఇలా మెరుగవుతూ వచ్చాను.
మార్క్ డేవిడ్ చాప్మన్ జాన్ లెనన్ హంతకుడు
నాకు ఇప్పుడు బాగుంది.
నేను ఆ పని ఎందుకు చేశానో ప్రజలకు చెప్పాలని
మొదట్నుంచీ చాలా ఉండింది నాకు.
ఆ సమయంలో, నేను మానసికంగా మంచి స్థితిలో లేను.
అప్పుడు నేనెవరో నాకు తెలీదు, కానీ ఇప్పుడు తెలుసు.
కాబట్టి మీరు రోజూ బాధపడుతూ ఉండుండాలి.
అవును. నేను చేసిన దానికి బాధపడుతూ ఉన్నాను.
ఒక మనిషి ప్రాణాన్ని తీసేశాని నాకు ఇప్పుడు అర్థమవుతోంది.
ఆ సమయంలో, అతడిని ఆల్బమ్ కవర్ మీద ఉండే బొమ్మలానే చూసేవాడిని.
అతడిని నేను ఒక వ్యక్తిగా చూడలేదు, ఆ రోజు ఉదయం నేను అతడిని కలిసినప్పుడు,
అతను నా కోసం ఎంతో హూందాతనంగా ఒక ఆల్బమ్ మీద సంతకం చేసి ఇచ్చాడు.
అతనేమీ కపట బుద్ధి కలవాడు కాదు. చాలా ఓర్పును ప్రదర్శించాడు.
నేను అతడిని...
- మనస్సులో ఒకటి ఉంచుకొని, పైకి ఇంకోటి చెప్పే... - సరే.
- ...సెలబ్రిటీలాగానే చూశాను. - మీకు ఉందని మీరు భావించిన
స్కిజోఫ్రీనియాని ఏం నయం చేసింది?
మందులు కానీ, డాక్టర్లు కానీ కాదు, ఆ దేవుడే నయం చేశాడు.
మార్క్ డేవిడ్ చాప్మన్, ఓడిపోయిన వాడని అతని మెదదులో ముద్రపడిపోయింది.
అతను ఒక ప్రముఖ వ్యక్తి కావాలని కలలు కన్నాడు, లారీ.
అనామకునిగా ఉండటాన్ని అతను దిగమింగుకోలేకపోయాడు.
చాలా ఏళ్లు ఒక గుర్తింపు తెచ్చుకోవాలని ప్రయత్నించాడు.
కానీ అలా కాకుండా మరీ దారుణంగా తయారయ్యాడు...
అప్పుడు నాకు మనోవైకల్యం ఉంది అనుకుంటా.
నాకు అది లేదని నాకెవరు చెప్పినా నమ్మను.
నేను చేసిన వాటికి బాధ్యత నాదే అయినా, మార్క్ డేవిడ్ చాప్మన్, తాను కపట బుద్ధిగల వాడని
భావించి ఒకరి పట్ల క్రూరంగా వ్యవహరించాడు,
ఏదో పేరు సంపాదించాలని, తనది కాని స్థానానికి చేరుకోవాలని
ఎవరి మీదో ఆ కోపాన్నంతా చూపించారు.
చాప్మన్, తాను మారిపోయానని
పునర్జన్మ ఎత్తిన క్రైస్తవుడినని, చేసిన దానికి బాధపడుతున్నానని చెప్పాడు.
జైల్లో 20 ఏళ్ళు గడిపిన తర్వాత, ఇప్పుడు తొలిసారిగా...
అక్టోబర్ 3, 2000
...స్వేచ్ఛని కోరుతూ చాప్మన్ పరోల్ బోర్డు ముందుకు వెళ్తున్నాడు.
అదే సమయలో యోకో యోనో "చాప్మన్ ని విడుదల చేస్తే,
తనతో పాటు జాన్ ఇద్దరి కొడుకులైన షాన్ కి, జూలియన్ కి జీవితాంతం అభద్రతా భావం వెంటాడుతుంది," అని
పరోల్ బోర్డుకు ఒక లేఖ రాశారు.
మార్క్ డేవిడ్ చాప్మన్ కి క్షమా భిక్ష పెట్టాలా?
పోప్ ఈ మధ్యనే జైలుకు వెళ్లి,
తనని చంపాలని చూసిన వ్యక్తిని
క్షమించాడని నాకు తెలుసు.
కానీ నేను పోప్ ని కాదు.
జరిగిన దాన్ని మర్చిపోయి, అతడిని క్షమించడం అనేది నా వల్ల కాదు.
మార్క్ డేవిడ్ చాప్మన్ మూడోసారి పరోల్ బోర్డ్ ముందు హాజరయ్యాడు.
ఇప్పుడు అతనికి 49 ఏళ్లు...
అక్టోబర్ 5, 2004
...ఆటికా ప్రభుత్వ జైలులో సుమారుగా 24 ఏళ్ల నుండి శిక్ష అనుభవిస్తున్నాడు.
పరోల్ కోసం దరఖాస్తు చేసుకొనే అర్హత చాప్మన్ కి 2000వ సంవత్సరం నుండి వచ్చింది,
అప్పట్నుంచీ దరఖాస్తు చేసుకొన్న ప్రతిసారి, తిరస్కరణే అతనికి ఎదురైంది.
బీటిల్స్ బ్యాండ్ సభ్యుడిని చంపిన వ్యక్తి జైలు నుండి
బయటకు రావడమన్న ఆలోచనే నేను జీర్ణించుకోలేకపోతున్నాను.
ఇప్పటికీ నేను అతడిని చూసి వస్తుంటా.
అతను ఎంత శిక్ష అనుభవించాడో చాలా మంది ఊహకు కూడా అందదు,
ఎందుకంటే, జైలులో అతను ఒంటరిగా ఒక చెరసాలలో ఉంటాడు.
ఇతర ఖైదీల నుండి అతనికి ప్రాణ హాని ఉందని
చర్చికి కూడా అతను వెళ్లలేని పరిస్థితి.
వేరే కేసులో అయితే,
అతని మానసిక పరిస్థితి బాగాలేదు అనే పరిగణించేవారు.
అతను పడిన కష్టం గురించి, బలవంతంగా సాగించిన జీవితం గురించి చెప్పినప్పుడు,
దాన్ని మనం ఉన్మాదం అని అంటాం.
ఊరూ పేరూ లేని వ్యక్తిని కాల్చి ఉంటే,
అతను ఇవాళ జైల్లోనే ఉండేవాడు కాదు. కానీ అతను కాల్చింది మామూలు వ్యక్తిని కాదు.
అతని వల్ల ఇప్పుడు ప్రమాదమేమీ లేదని నాకు బాగా నమ్మకం ఉంది.
ప్రెసిడెంట్ రీగన్ ని చంపాలని చూసిన వ్యక్తి
ఇటీవలే విడుదల అయ్యాడు, అతని మానసిక పరిస్థితి బాగాలేదని తీర్మానించారు.
ప్రెసిడెంట్ రీగన్ పై హత్యాయత్నం కేసులో మానసిక స్థితి సరిగ్గా లేదన్న కారణంతో
జాన్ హింక్లీ జూనియర్ ని నిర్దోషిగా ప్రకటించడం జరిగింది.
ముప్పై అయిదేళ్ల తర్వాత జాన్ హింక్లీ జూనియర్
జైలు నుండి విడుదల అయ్యి, తన తల్లితో కలిసి జీవిస్తాడు.
పొలీస్ యు.ఎస్. మార్షల్
మానసిక వైద్యాలయంలో అతనికి ఇచ్చిన చికిత్స విజయవంతమైంది,
సమాజానికి ఇప్పుడు అతని వల్ల ప్రమాదం ఏమీ లేదని తీర్మానించడం జరిగింది.
న్యూయార్క్ రాష్ట్ర పరోల్ బోర్డుకు ఒక విన్నపం చేయడానికి ఇవాళ నేను ఇక్కడికి వచ్చాను...
న్యూయార్క్ రాష్ట్ర అసెంబ్లీ
...అదేంటంటే, మార్క్ చాప్మన్ ని విడుదల చేయవద్దు.
పరోల్ బోర్డ్, నన్ను నిరుత్సాహపరచవద్దు
కానీ మార్క్ చాప్మన్ ఇంకా జైలు గోడల మధ్యే ఉన్నాడు,
మానసిక పరిస్థితికి చికిత్స కూడా అతనికి అంతంత మాత్రమే దక్కుతోంది.
నా క్లయింట్స్ అందరి విషయంలోనూ నేను సానుభూతి చూపించాలనే ప్రయత్నిస్తాను,
కానీ కొందరి విషయంలో సానుభూతి చూపడం...
కాస్త కష్టంగానే ఉంటుంది.
నాకు చాప్మన్ పై సానుభూతి ఉంది.
ఎవరైనా ఎందుకు పిచ్చివారిగా అవుతారో ఎవరు చెప్పగలరు?
నా ఉద్దేశం ఏంటంటే... అతనేమీ
అతనికే కనుక ఎంచుకొనే వీలు ఉండుంటే,
పిచ్చివాడిగా కావాలని అతను ఎంచుకొని ఉండేవాడు కాదు, కానీ అతను పిచ్చివాడే మరి.
అందుకే, అతనిపై నాకు సానుభూతి ఉంది.
జాన్ లెనన్ చనిపోయి 40 ఏళ్లయింది,
కానీ అతని ఆఖరి ఇంటర్వ్యూలోని మాటలు ఇప్పటికీ మదిలో మెదులుతూనే ఉంటాయి.
జాన్ లెనన్ ఆఖరి ఇంటర్వ్యూ డిసెంబర్ 8, 1980
విశ్వంలో అత్యంత ముఖ్యమైనది,
ఆ మాటకొస్తే, మనం చేసే పనుల్లో కూడా అత్యంత ముఖ్యమైనది
ప్రేమ, ప్రేమ. ప్రేమ ఒక్కటే.
ప్రేమించాలని, ప్రేమించబడాలని...
ప్రేమని వ్యక్తపరచాలనే మన తాపత్రయం అంతా.
ప్రేమ విషయంలో అద్భుతమైన విషయం ఒకటుంది.
నేను వీలైనంతా ప్రేమ పంచాలని కోరుకుంటాను.
నేను ఇప్పటికీ అతడిని మిస్ అవుతాను, మరీ ముఖ్యంగా కాలంలో, ఎందుకంటే...
ఇప్పుడు ప్రపంచం సరిగ్గా ఉన్నట్టు లేదు, అందరికీ బాధలు ఉన్నట్టున్నాయి.
అతనే కనుక ఇప్పుడు ఉండుంటే, పరిస్థితి...
వేరుగా ఉండేది.
మీ నాన్న గురించి ఇప్పుడు మీరు తలుచుకుంటే,
మీకు గుర్తుకు వచ్చే అత్యంత మధురమైన జ్ఞాపకాలు ఏంటి?
"మా నాన్నతో నాకున్న బంధం ఇలాంటిది,"
అని మీకు వేటిని తలుచుకుంటే అనిపిస్తుంది?
నేను, నాన్న ఉన్న వీడియో అన్నమాట... నేను ఎప్పుడు చూసినా అతని ఒళ్ళోనే కూర్చునే ఉంటా.
ఇద్దరం కలిసి ఉన్న క్షణాలు అన్నమాట.
ఎందుకంటే, అప్పుడు అలాగే ఉండేది. ఇద్దరం ఎప్పుడూ కలిసే ఉండేవాళ్లం.
అతను అక్కడ ఉన్నాడని, అతను మా నాన్న అని...
నేనంటే ఆయనకి ప్రాణమని నాకు తెలుసు.
మీ నాన్న చేసిన వాటిల్లో అత్యంత ముఖ్యమైన, ప్రయోజనకరమైన పనేంటి?
అతని సంగీతం అందరినీ తాకింది,
ప్రపంచవ్యాప్తంగా చాలా మందిని అది ప్రభావితం చేసింది.
అంటే... జనాలపై సంగీతం ఎంత గొప్ప ప్రభావం చూపగలదో తలుచుకుంటేనే ఆశ్చర్యం కలుగుతుంది.
మరి ఆయన మీకు అందించిన అతిపెద్ద కానుక ఏంటి?
నాకు ఆయన తండ్రి కావడమే అతిపెద్ద కానుక.
సబ్ టైటిళ్లను అనువదించినది: రాంప్రసాద్